b'\n_START_ARTICLE_\nCharles Fergusson, 7. baronet\n_START_SECTION_\n\xc5\xbdivljenje\n_START_PARAGRAPH_\nIzobrazbo je prejel na Kolid\xc5\xbeu Eton in na Kraljevi voja\xc5\xa1ki akademiji Sandhurst._NEWLINE_Leta 1883 se je pridru\xc5\xbeil Grenadirskim gardistom in v letih 1890 - 1894 je postal bataljonski adjutant. Naslednje leto je bil dodeljen egip\xc4\x8danski vojski, v sestavi katere je bil name\xc5\xa1\xc4\x8den v Sudanu (1896-98). Leta 1899 je postal poveljnik 15. sudanskega polka, naslednje leto poveljnik Omdurmskega okro\xc5\xbeja, leta 1901 generaladjutant egip\xc4\x8danske vojske, leta 1904 poveljnik 3. bataljona Grenadirskih gardistov, in leta 1907 je bil preme\xc5\xa1\xc4\x8den v general\xc5\xa1tab Irskega poveljstva. V letih 1909-1913 je bil in\xc5\xa1pektor pehote. Udele\xc5\xbeil se je bojev med prvo svetovno vojno in po vojni je bil eno leto voja\xc5\xa1ki guverner okupiranega nem\xc5\xa1kega ozemlja. Iz voja\xc5\xa1ke slu\xc5\xbebe se je upokojil leta 1922._NEWLINE_Med letoma 1924 in 1930 je bil generalni guverner Nove Zelandije in vrhovni poveljnik Nove Zelandije._NEWLINE_V tej vlogi je bil udele\xc5\xbeen tudi v \xc5\xbeelezni\xc5\xa1ki nesre\xc4\x8di 20. junija 1929, ki se je zgodila po potresu._NEWLINE_Med letoma 1937 in 1951 (do smrti) je bil tudi Lord poro\xc4\x8dnik Ayrshira.'